531/2020

Útdráttur

R kærði úrskurð héraðsdóms þar sem mál hans gegn H var fellt niður og honum gert að greiða R málskostnað. Í málinu deildu aðilar aðeins um skyldu R til greiðslu málskostnaðar en Landsréttur hafði áður, með úrskurði 21. febrúar 2020, ómerkt dóm héraðsdóms í máli aðila sem og meðferð málsins í héraði frá og með þinghaldi 17. janúar 2018. Í úrskurði Landsréttar kom fram að ekki væri hægt að fallast á með R að fyrrnefnd ómerking hefði þau réttaráhrif að ekki skyldi litið til kostnaðar H sem féll til við rekstur málsins fyrir héraðsdómi frá og með 17. janúar 2018 til 21. febrúar 2020. Taldi Landsréttur að um væri að ræða kostnað sem stafaði beinlínis af flutningi máls og meðferð þess, sbr. a og glið 1. mgr. 129. gr. laga nr. 91/1991, og þar sem málið var fellt niður að kröfu R ætti H rétt á málskostnaði úr hendi hans, sbr. 2. mgr. 130. gr. laga nr. 91/1991. Að virtum atvikum málsins þótti málskostnaður til handa H hæfilega ákveðinn 950.000 krónur.

Úrskurður Landsréttar

Landsréttardómararnir A-kk-nf E. J-kk-nf, H-kvk-nf Þ-kvk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 8. september 2020. Greinargerð varnaraðila barst réttinum 23. september 2020. Kærður er úrskurður Héraðsdóms Suðurlands 27. ágúst 2020 í málinu nr. E211/2017 þar sem mál sóknaraðila gegn varnaraðila var fellt niður og sóknaraðila gert að greiða varnaraðila málskostnað. Kæruheimild er í glið 1. mgr. 143. gr. laga nr. 91/1991 um meðferð einkamála.

2 Sóknaraðili krefst þess að málskostnaður fyrir héraðsdómi verði felldur niður en til vara að hann verði lækkaður. Þá krefst hann kærumálskostnaðar.

3 Varnaraðili krefst staðfestingar hins kærða úrskurðar og kærumálskostnaðar. Niðurstaða

4 Málsatvikum er lýst í hinum kærða úrskurði. Eins og þar greinir höfðaði sóknaraðili mál gegn varnaraðila en málið var þingfest 1. nóvember 2017. Var varnaraðila veittur frestur til að leggja fram greinargerð til 17. janúar 2018. Með úrskurði Landsréttar 21. febrúar 2020 í máli nr. 495/2019 var dómur héraðsdóms í málinu ómerktur, svo og meðferð málsins í héraði frá og með þinghaldi 17. janúar 2018, og málinu vísað heim í hérað til löglegrar meðferðar og dómsálagningar að nýju. Við fyrirtöku málsins 3. júní 2020 krafðist sóknaraðili niðurfellingar málsins en það hafði áður verið boðað í tölvubréfi sóknaraðila til varnaraðila og héraðsdóms. Við fyrirtökuna krafðist varnaraðili málskostnaðar og fór fram munnlegur málflutningur um kröfuna. Með hinum kærða úrskurði var málið fellt niður að kröfu sóknaraðila og honum gert að greiða varnaraðila 1.450.645 krónur í málskostnað. Fyrir Landsrétti er aðeins til endurskoðunar ákvæði hins kærða úrskurðar um málskostnað.

5 Samkvæmt 2. mgr. 130. gr. laga nr. 91/1991 skal stefnanda gert að greiða stefnda málskostnað ef máli er vísað frá dómi eða það er fellt niður af annarri ástæðu en þeirri að stefndi efni þá skyldu sem hann er krafinn um í máli. Í 1. mgr. 129. gr. sömu laga er tiltekið hvað teljist til málskostnaðar, en þar á meðal er kostnaður af flutningi máls, sbr. alið 1. mgr. 129. gr., og annar kostnaður sem stafar beinlínis af máli, sbr. glið 1. mgr. 129. gr.

6 Í máli þessu liggur fyrir að varnaraðili naut aðstoðar lögmanns vegna reksturs málsins frá því í ágúst 2018, er aðalmeðferð fór fram, en fram að þeim tíma hafði hann annast rekstur þess sjálfur. Ekki er unnt að fallast á með sóknaraðila að fyrrgreindur úrskurður Landsréttar um ómerkingu hafi þau réttaráhrif að ekki skuli litið til kostnaðar varnaraðila sem féll til við rekstur málsins fyrir héraðsdómi frá og með 17. janúar 2018 til 21. febrúar 2020, enda um að ræða kostnað sem stafar beinlínis af flutningi máls og meðferð þess, sbr. a og gliði 1. mgr. 129. gr. laga nr. 91/1991. Eins og fyrr greinir var málið fellt niður að kröfu sóknaraðila og á varnaraðili því rétt á málskostnaði úr hendi hans, sbr. 2. mgr. 130. gr. laga nr. 19/1991. Að virtum atvikum málsins þykir hæfilegt að sóknaraðila verði gert að greiða varnaraðila 950.000 krónur í málskostnað fyrir héraðsdómi.

7 Kærumálskostnaður fellur niður.

Úrskurðarorð:

Sóknaraðili, R-kk-nf V-kk-nf B-kk-nf, greiði varnaraðila, H-kk-þgf H-kk-þgf, 950.000 krónur í málskostnað fyrir héraðsdómi.

Kærumálskostnaður fellur niður.